उल्लेखनीय है कि इससे पहले बुधवार को जहां फुल ड्रेस रिहर्सल का प्रदर्शन किया गया था, वहीं गुरुवार को गणेश पूजन के साथ लीला मंचन की विधिवत शुरुआत की गई थी। गुरुवार को पचास देशों के बैले डांसर ने भी अपने प्रस्तुतियों से अपने-अपने देशों की कलाओं से जनमानस को रूबरू कराया था। खास बात यह है कि आनेवाले दिनों में नारद के रोल में रविकिशन, श्रृंगी ऋषि के रोल में राकेश बेदी, भृंगी ऋषि के किरदार में दीपक राजा, रावण के रोल में मुकेश ऋषि जैसे कलाकार भी मंच पर अवतरित होंगे। लव-कुश रामलीला कमेटी के अध्यक्ष अशोक अग्रवाल ने कहा कि इस बार दस दिवसीय लीला मंचन के लिए हमलोगों ने युवाओं को ज्यादा तवज्जो दी है और हमने यहां अलग-अलग दृश्यों के लिए अलग-अलग स्टेज का निर्माण किया है।